open-index/open-wikipedia-markdown huggingface dataset:
மம்நூன் ஹுசைன்

**மம்நூன் ஹுசைன்** பாகிஸ்தானின் 12 ஆவது குடியரசுத் தலைவராக தேர்வு செய்யப்பட்டுள்ளார். இவர் இந்தியாவில் உள்ள ஆக்ராவில் 1940 ஆம் ஆண்டு பிறந்தார்.
இவர் இந்திய முஸ்லீம் வம்சாவழியைச் சேர்ந்தவர். பின்னர் கறாச்சியில் குடியேறினார். இவர் சிந்து மாகாண ஆளுனராகவும் பணியாற்றியுள்ளார்.

## சான்றுகள்


## இணைப்புகள்
* http://urdu.islamabadpolitics.com/?p=1509 
* Mamnoon Hussain submits nomination papers for presidential election
* Mamnoon Hussain nomination as PML-N presidential candidate

பகுப்பு:பாக்கித்தானியர்கள்
பகுப்பு:1940 பிறப்புகள்
பகுப்பு:வாழும் மக்கள்
பகுப்பு:1941 பிறப்புகள்
வெங்கடேச சுப்ரபாதம்

**ஸ்ரீ வெங்கடேச சுப்ரபாதம்** (English:Sri Venkatesa Suprabatham / Sri Venkateswara Suprabatham) எனும் திருப்பள்ளியெழுச்சி, கிபி பதினைந்தாம் நூற்றாண்டில் சுவாமி இராமானுசரின் மறுஅவதாரம் என்று வைணவர்களால் போற்றப்படுகின்ற மணவாள மாமுனிகள் ஆணைப்படி திருமலையில் எழுந்தருளியுள்ள திருவேங்கடமுடையான் மீது வடமொழியில் காஞ்சிபுரத்தைச் சேர்ந்த பிரதிவாதி பயங்கரம் அண்ணங்காச்சாரியாரால் இயற்றப்பட்டது.
[250px|வெங்கடேச சுப்ரபாதத்தின் தமிழ் வடிவம்; [ம. ச. சுப்புலட்சுமி|எம். எஸ். சுப்புலட்சுமி குரலில் ஒலிக்கீற்று|thumb|right]]

## உட்பொருள்
திருப்பள்ளியெழுச்சி என்பது இறைவனைத் துயில் எழுப்புவதாகவும், ஆன்மீக விழிப்பின்றி உறங்கிக் கொண்டிருக்கும் ஆன்மாவைத் துயிலெழுப்பி இறைவனின் கருணையை உணரச் செய்வதாகவும் பாடப்படும் பாடல்களாக கருதப்படுகின்றன.

## முன்னோடி
ஆழ்வார்களுள் ஒருவரான திருவரங்கத்தைச் சேர்ந்த தொண்டரடிப்பொடியாழ்வார் தமிழில் இயற்றிய அரங்கநாதன் மீது பாடப்பட்ட திருப்பள்ளியெழுச்சியே பள்ளியெழுச்சிவகை படைப்புகளுக்கு முன்னோடியாக இருக்கிறது. மார்கழி நீங்கலாக, ஆண்டு முழுவதும் திருமலை நடைதிறக்கும் பொழுது தாளலயத்தோடு தங்கவாயில் முன்பு கோயில் அந்தணர்களால் அனுதினமும் பாடப்பட்டு வருகிறது. மார்கழியில் மட்டும் திருப்பதி உட்பட அனைத்து வைணவ ஆலயங்களிலும் தொண்டரடிப்பொடியாழ்வார் தமிழில் இயற்றிய அரங்கநாதன் மீது பாடப்பட்ட திருப்பள்ளியெழுச்சியே பாடப்பெற்று வருகிறது.

## பகுதிகள்
சுப்ரபாதம் (29 பாடல்கள்), ஸ்ரீ வெங்கடேச ஸ்தோத்திரம் (11 பாடல்கள்), பிரபத்தி (16 பாடல்கள்), மங்களாசாசனம் (14 பாடல்கள்) ஆகிய நான்கு பகுதிகளை உள்ளடக்கியதே "ஸ்ரீ வெங்கடேச சுப்ரபாதம்" ஆகும்.

## தற்காலத்தில்
எம். எஸ். சுப்புலட்சுமியின் குரலில் இந்த சுப்ரபாதம் மிகுந்த வரவேற்பை பெற்றதோடு இதன் தமிழ் வடிவமும் எம். எஸ். சுப்புலட்சுமியாலே பாடப்பட்டுள்ளது.

ச. பார்த்தசாரதி (சென்னை மாநிலக் கல்லூரியிலிருந்து ஓய்வு பெற்றவர்) தன் தாயின் ஆசையின்படி சுப்ரபாதத்தை சமசுகிருத‌த்தில் இருந்து தமிழில் திருவேங்கடத்தான் திருப்பள்ளியெழுச்சி என்ற பெயரில் மொழிபெயர்த்தார். 1986 ஆம் ஆண்டு இறுதியில் புத்தகமாக வெளியிடப்பட்டது.

அப்போது குடியரசுத்தலைவராக இருந்த ஆர்.வெங்கடராமன், அவரது அலுவலக ஊழியர் ராஜன் வைத்திருந்த இந்தப் புத்தகத்தைப் பார்த்து அவரிடம் படித்துவிட்டு தருவதாக வாங்கிச் சென்றுள்ளார். அவ்வாறே படித்து முடித்து ராஜனிடம் திருப்பித் தருகையில் மொழி பெயர்ப்பு மிக அருமையாக உள்ளது அவருக்கு என் பாராட்டுதலை சொல்லுங்கள் என சொன்னார். மேலும் இதனை நல்ல இசைக் கலைஞர்களை தொடர்புகொண்டு ஒலிநாடாவாக வெளியிட்டால் பயனுள்ளதாக இருக்கும் எனவும் சொன்னார். ராஜன் அவர்கள் குடியரசுத் தலைவரிடம், நீங்கள் சொன்னதை எழுத்துமூலமாக தந்தால் அவர் மிகவும் மகிழ்ச்சி அடைவார் என சொல்ல, குடியரசுத் தலைவர் அவ்வாறே ச. பார்த்தசாரதிக்கு கடிதம் அனுப்பினார்.

அதன்பின்னர் எம். எஸ். சுப்புலக்சுமியை தொடர்புகொள்ள, அவரும் பாட இசைந்து எச். எம். வி நிறுவனத்தால் வெளியிடப்பட்டது. வெளியீட்டு விழா 1992இல் சென்னை நாரத கான சபாவில், முன்னாள் தலைமைச் செயலாளர் கார்த்திகேயன் தலைமையில், தி. வே. கோபாலைய்யர் முன்னிலையில், அப்போதைய திருமலை தேவஸ்தான தலைமைச் செயல் அலுவலரால் வெளியிடப்பட்டது.

## மேற்கோள்கள்

பகுப்பு:இறையியல்
பகுப்பு:வைணவ இலக்கியங்கள்
பகுப்பு:வைணவத் தல சேவைகள்
பகுப்பு:ஒலிக்கோப்பு உள்ள கட்டுரைகள்
பகுப்பு:திருப்பதி வெங்கடாசலபதி கோயில்
வெண்ணொளி

எந்த ஒளியிலிருந்து பல்வேறுபட்ட நிறங்களை (ஒளி அலைநீளங்களை) பெறமுடியுமோ அவ்வொளியே **வெண்ணொளி** ( White light )எனப்படும். முப்பட்டகம் ஒன்றின் வழியாக ஓர் ஒளிக் கீற்றினை சரியாக விழச்செய்தால், அது ஊதா முதல் சிகப்பு வரை பல நிறங்களாகப் பிரிகிறது. இந்த நிறங்களைக் கொடுக்கும் ஒளி வெண்ணொளி ஆகும்.

எந்த கதிர்வீச்சிலிருந்து பல்வேறுபட்ட அதிர்வெண்களையுடைய கதிர்வீச்சினைப் பெறமுடியுமோ அக்கதிர் வீச்சு **வெண்கதிர் வீச்சி** (White radiation)  எனப்படும்.

பகுப்பு:ஒளியியல்
பகுப்பு:ஒளியியல் தொடர்பான குறுங்கட்டுரைகள்
வெப்பச் சமநிலை

**வெப்பச் சமநிலை** (Thermal equilibrium ) என்பது சூடான ஒரு பொருள் கதிர்வீச்சு, வெப்பக் கடத்தல், வெப்ப இயக்கம் முதலிய வழிகளில் வெளியிடும் வெப்பம், அப் பொருள் வெளியிலிருந்து பெறும் வெப்பத்திற்குச் சமமாக இருந்தால் அதன் வெப்பநிலை மாறாது. அது இழக்கும் வெப்பமும் பெறும் வெப்பமும் ஒருபோல் உள்ளன. இந்நிலை வெப்பச் சமநிலை எனப்படும். இந்நிலை **இயக்கச்** **சமநிலை** (Dynamical equilibrium ) எனவும் அழைக்கப்படும்.

பகுப்பு:வெப்பவியல்
பகுப்பு:வெப்பவியல் தொடர்பான குறுங்கட்டுரைகள்
பகுப்பு:இயற்பியல் கோட்பாடுகள்
உலக தடகள அமைப்பு

**உலக தடகள அமைப்பு** (முன்னர்: **தடகள விளையாட்டுக் கூட்டமைப்புக்களின் பன்னாட்டுச் சங்கம், ***International Association of Athletics Federations*,  **ஐஏஏஎஃப்**)  தடகள விளையாட்டுக்களை பன்னாட்டளவில் கட்டுப்படுத்தும் ஓர் விளையாட்டு கட்டுப்பாடு அமைப்பாகும். சூலை 17, 1912 அன்று இசுடாக்ஹோமில்  17 நாடுகளின் தேசிய தடகள விளையாட்டுச் சங்கங்கள் ஒன்றுகூடிய முதல் மாநாட்டில்  **பன்னாட்டு அமெச்சூர் தடகள விளையாட்டுக் கூட்டமைப்பாக** இது உருவானது.  அக்டோபர் 1993 முதல்  இதன் தலைமை அலுவலகம் மொனாக்கோவிலிருந்து இயங்குகிறது.

## மேற்கோள்கள்

பகுப்பு:பன்னாட்டு விளையாட்டு அமைப்புகள்
இராமானுஜபுரம்

**இராமானுஜபுரம்,** தமிழ்நாடு விருதுநகர் மாவட்டம் அருப்புக்கோட்டை ஊராட்சி ஒன்றியத்துக்குட்பட்ட ஒரு கிராமம். அருப்புக்கோட்டையிலிருந்து மதுரை செல்லும் பிரதான சாலையில் அமைந்துள்ளது.

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
நாடன் பெண்ணு

இது 1967-ஆம் ஆண்டு வெளியான மலையாளத் திரைப்படம். நவஜீவன் பிலிம்சின் பேனரில், எம்.ஓ. ஜோசப் தயாரிப்பில் வெளியானது.

## பின்னணிப் பாடகர்கள்
*பி. சுசீலா
*கே. ஜே. யேசுதாஸ்
*எஸ். ஜானகி
*பி. ஜயசந்த்ரன்
*ஜெ. எம். ராஜு

## மேற்கோள்கள்

பகுப்பு:1967 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
கிவலீனா

thumbnail|கிவலீனாத் தீவின் வான் தோற்றம்
**கிவலீனா** அமெரிக்க ஐக்கிய நாட்டின் அலாஸ்கா மாகாணத்தில் உள்ள தீவுச் சிற்றூர் ஆகும். இத் தீவு உயர்ந்து வரும் கடல்மட்டத்தாலும் கடற்கரை அரிப்பாலும் 2025 ஆம் ஆண்டுவாக்கில் கடலால் கொள்ளப்படும் எனக் கணிக்கப்பட்டுள்ளது. 

இத் தீவில் வசிப்போர் பழங்குடியின மக்களாவர். 2010 ஆம் ஆண்டின் மக்கட்தொகைக் கணக்கெடுப்பின் படி இங்கு 377 பேர் வசித்தனர். இங்கு பள்ளிக்கூடம் ஒன்றும் மின்நிலையம் ஒன்றும் அமைந்துள்ளது.

பகுப்பு:அலாஸ்கா
பகுப்பு:ஆர்க்டிக் பெருங்கடல் தீவுகள்
பாவை நூல்கள்

பாவை என்னும் சொல் பெண்ணைக் குறிக்கும். பாவையர் பாவையை விளித்துப் பாடும் பாட்டு பாவைப்பாட்டு.
* திருப்பாவை
* திருவெம்பாவை
* பாவைப் பாட்டு
பாவைப் பாட்டு

**பாவைப் பாட்டு** என்னும் பழமையான நூல் ஒன்று இருந்ததை யாப்பருங்கலம், யாப்பருங்கலக் காரிகை ஆகியவற்றின் உரைகளால் அறிய முடிகிறது. 

பாட்டு - மேற்கோள் 
:கோழியும் கூவின குக்கில் அழைத்தன
:தாழியுள் நீலத் தடங் கணீர் போதுமினோ
:ஆழி சூழ் வையத்து அறிவன் அடி ஏந்தி
:கூழை தழையக் குடைதும் குளிர் புனல்
:ஊழியுள் மன்னுவோம் என்று ஏல் ஓர் எம் பாவாய் 

##### அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
புதிய சாசனம் (நூல்)

**புதிய சாசனம்** என்னும் கிறித்தவக் காப்பியத்தை அருள்திரு வின்சென்ட் சின்னதுரை என்னும் கத்தோலிக்க குரு ஆக்கியுள்ளார். புதுக்கவிதை நடையில் ஆக்கப்பட்ட இக்காப்பியம் 2002ஆம் ஆண்டு வெளிவந்தது.

## நூல் பிரிவுகள்

இக்காப்பியம் இயேசுவின் வரலாற்றைக் கூறுகின்ற நற்செய்தி நூல்களை அடிப்படையாகக் கொண்டுள்ளது. வானதூதர் செக்கரியா என்னும் யூத குருவுக்குத் தோன்றி இறைத் திட்டத்தை அறிவித்த நிகழ்ச்சி தொடங்கி இயேசு விண்ணேறிச் சென்ற நிகழ்ச்சி வரை இக்காப்பியத்தில் பாடப்பட்டுள்ளன. 

நூலின் 10 இயல்களில் 122 பாடல்கள் அடங்கியுள்ளன.

## ஆசிரியர்

இக்காப்பியத்தின் ஆசிரியர் தமிழக அரசின் சிறுபான்மைக் குழுத் தலைவராகவும் சென்னையில் அமைந்துள்ள சாந்தோம் கலைத் தொடர்பு நிலையத்தின் இயக்குநராகவும் செயல்பட்டிருக்கிறார். தற்போது அகில இந்திய கத்தோலிக்க திருச்சபையின் பொதுநிலையினர் குழுவின் செயலராகப் பணியாற்றுகின்றார்.

## பாடல்கள் சில

அன்னை மரியாவின் சிறப்பைக் கூறும்போது ஆசிரியர்,

*மரியா!*
*கால் முளைத்த யாழ்!*
*தேவ ராகத்தை மீட்டுவதற்காகவே*
*தேவன் தேர்ந்தெடுத்த தேவ மங்கை*
*யூத குலம் பெற்றெடுத்த யாக நங்கை*

என்று பாடுகிறார்.

மனித குலத்தின் மீட்புக்காக இயேசு சிலுவையில் கொடிய மரணத்தைச் சந்தித்த காட்சி:

*உருவப் படத்தைத் தொங்கவிடுவது போல்*
*ஆணியால் அடித்த அடியில் ஆன்மாவே துடிதுடித்துத் துள்ளியது*
*அறையப்பட்ட இயேசுவைச் சிலுவையின் தாரோடு தூக்கி*
*வேராக வெட்டிய பள்ளத்தில் நட்டார்கள்.*
*மூன்று ஆணிகளோடு முழு உடலும் தொங்க,*
*பூமியின் முகத்தில் புதிய ஆணியைப் போல்*
*சிலுவை நின்றது.*


## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
பவுலடியார் பாவியம் (நூல்)

**பவுலடியார் பாவியம்** என்னும் கிறித்தவக் காப்பியத்தை பாவலர் ம.யோவேல் என்னும் ஜோயல் டேவிட்சன் சாமுவேல் படைத்துள்ளர். இக்காப்பியம் 2003இல் வெளியானது.

## காப்பியத் தலைவர் புனித பவுல்

பெரும்பாலான கிறித்தவக் காப்பியங்கள் விவிலியத்தை அடிப்படையாகக் கொண்டு, இயேசுவின் வாழ்க்கை, போதனை பற்றியும், அன்னை மரியா, யோசேப்பு போன்றோரின் சிறப்புப் பற்றியும் அமைந்தவை. புதிய ஏற்பாட்டுத் தொகுப்பில், இயேசுவின் போதனைகளுக்குப் பிறகு, மிக விரிவான போதனை வழங்குபவர், புனித பவுல். அவருடைய வரலாறு மற்றும் நற்செய்திப் பணி, போதனை ஆகியவற்றை உள்ளடக்கி இக்காப்பியம் பாடப்பட்டுள்ளது. 

யூத மதத்தில் மிகுந்த பிடிப்புக் கொண்டவராய் வாழ்ந்த சவுல் கிறித்தவர்களைத் துன்புறுத்தியவர். ஒருமுறை கிறித்தவர்களைச் சிறைப்பிடித்து வர அவர் சென்றபோது, ஓர் அதிசய ஒளிப்பிழம்பு அவர்முன் தோன்றவே அவர் கண்கள் குருடாகிப் போயின. அப்பொழுது அவருக்கு இயேசுவின் காட்சி கிடைத்தது. இயேசு அவரைத் தேர்ந்தெடுத்து தம் நற்செய்தியை உலகெங்கும் அறிவிக்க அவருக்குப் பொறுப்பு அளித்தார். இயேசுவை எதிர்த்துச் செயல்பட்ட சவுல் அன்றிலிருந்து இயேசுவின் பிரமாணிக்கமான சீடனாக, பவுல் என்னும் பெயரேற்று, புது மனிதராக மாறினார். கி.பி. முதல் நூற்றாண்டுக் காலத்தில் உரோமைப் பேரரசு பரவியிருந்த பல பகுதிகளுக்கும் சென்று பவுல் இயேசுவின் நற்செய்தியை அறிவித்து, பல கிறித்தவ சமூகங்களை உருவாக்கினார். அச்சமூகங்களுக்கு அவர் எழுதிய கடிதங்கள் புதிய ஏற்பாட்டில் இடம் பெற்று, இன்றும் ஆன்ம வாழ்வுக்கு, வளமூட்டும் உணவாக உள்ளன.

## நூல் பிரிவுகள்

இக்காப்பியத்தில் இளமைக் காண்டம், மனமாற்றக் காண்டம், பணிபுரி காண்டம், வெற்றிக் காண்டம் என்னும் உட்பிரிவுகள் உள்ளன. இளமைக் காண்டம் ஐந்து படலங்களையும், மனமாற்றக் காண்டம் மூன்று படலங்களையும், பணிபுரி காண்டம் முப்பத்தேழு படலங்களையும், வெற்றிக் காண்டம் பன்னிரண்டு படலங்களையும் பெற்றுள்ளன. மொத்தம் ஐம்பத்தேழு படலங்களில் 2697 பாடல்கள் இடம்பெற்றுள்ளன.

## வரலாற்றுக் காப்பியம்

பவுல் பற்றிய இக்காப்பியம் உண்மை நிகழ்ச்சிகளை அடிப்படையாகக் கொண்டது என்பதை ஆசிரியர் வலியுறுத்திக் கூறுகிறார்:

*இளமையிலே சவுலென்னும் பெயரைக் கொண்டான்*
     *இன்னாருடன் கூடியதும் வரலாற் றுண்மை*
*வளமையுறு தமக்குநிகர் கிறித்தோர் தம்மை*
     *வதைத்திடவே சென்றதுவும் வரலாற் றுண்மை*
*தளர்வுறவே ஒளிக்காட்சி வழியில் பெற்று* 
     *தன்விழியை இழந்ததுவும் வரலாற் றுண்மை*
*வளர்சமயம் உய்க்கவதன் வளர்ச்சிக்காக*
     *வாழ்நாளை அளித்ததுவும் வரலாற் றுண்மை.*


## ஆதாரம்

இர. ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
பகுப்பு:2003 தமிழ் நூல்கள்
எம்எஸ்-டொஸ்

**எம்எஸ்-டொஸ்** அல்லது **எம்எஸ்-டாஸ்** (*MS-DOS*,  ; *Microsoft Disk Operating System* - *மைக்ரோசாப்ட் வட்டு இயக்கு தளம்*) என்பது எக்ஸ்86 அடிப்படையிலான தனி மேசைக் கணினிகளுக்கான இயக்கு தளம் ஆகும். இது டாஸ் வகை இயக்கு தளங்களுக்காக அதிகம் பாவிக்கப்பட்டதும், 1980 முதல் 1990கள் வரையில் ஐபிஎம் தனி மேசைக் கணினி முதன்மை இயக்கு தளமும் ஆகும். பின்பு வரைகலை பயனர் இடைமுகம் இயக்கு தளங்களில் அறிமுகமானதும், குறிப்பாக மைக்ரோசாப்ட் விண்டோசு இயக்கு தளத்தின் பல்வேறு உற்பத்திகளினால் இது பின்தள்ளப்பட்டது.

## குறிப்புகள்

## உசாத்துணை
*Microsoft MS-DOS 6 Technical Reference

பகுப்பு:தனியுடைமை இயக்கு தளங்கள்
பகவத் கீதை வெண்பா

**பகவத் கீதை வெண்பா**   பகவத் கீதையின் தமிழ் மொழிபெயர்ப்பு. 14 ஆம் நூற்றாண்டில் வாதிகேசரி - அழகிய மணவாளப் பெருமாள் ஜீயர் என்பவரால் இயற்றப்பட்டது. இது வெண்பாவால் ஆன நூல். பாயிர பெண்பாக்கள் 13. நூல் வெண்பாக்கள் 223. இந்த நூலுக்குப் **பதினெட்டு ஓத்து** என்னும் பெயரை நூலாசிரியர் சூட்டியுள்ளார்.  

இந்த நூல் விசிட்டாத்துவைதம் நெறியைக் காட்டுவது. இந்தக் கருத்தை விளக்கும் செய்திகளை கொண்ட பகுதிகள் மட்டும் பகவத் கீதையிலிருந்து மொழிபெயர்க்கப்பட்டு இந்த நூல் உருவாக்கப்பட்டுள்ளது. 
##### பாடல் - எடுத்துக்காட்டு
இராமானுசரின் மாபாடியத்தைப் பின்பற்றிப் பாடியதாகச் சொல்லும் பாடல்
:வேதப் பொருளை விசநற்குத் தேர்மீது
:பாதப் புகன்ற புகழ் மாயன் - கீதைப்
:பொருள் விரித்துப் பூதூர் மன் பொன் அருளால் வந்த
:தெருள் விரிப்பன் நம் தமிழால் தேர்ந்து.
ஆசிரியர் பெயரைக் குறிப்பிடும் பாடல்
:சொட்டை மணவாளத் தூ முனிவன் சொல் செறிந்த
:சிட்டம் மருவும் தமிழ்ப் பாவால் - கட்டு எழில் சீர்க்
:கோமான் அருள் கீதை கூறும் பொருள் உணர்வோர்
:சீமான் அடி சேர்வர் சென்று.
##### அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:வெண்பா
வாதிகேசரி - அழகிய மணவாளப் பெருமாள் ஜீயர்

**வாதிகேசரி - அழகிய மணவாளப் பெருமாள் ஜீயர்**  14 ஆம் நூற்றாண்டில் வாழ்ந்தவர். பெரியவாச்சான் பிள்ளையிடம் தளிகை செய்பவராய்  திருவரங்கத்தில் வாழ்ந்தவர். மணவாளர் என்பது இவரது இயற்பெயர். வரதராசர் எனவும் பிற்காலத்தில் இவரைப் போற்றினர். 'சொட்டை அழகிய மணவாள முனி' என்பது இவரது ஊர்ப்பெயருடன் கூடிய பெயர். இவர் பரசமயவாதிகளை வென்றதால் 'வாதிகேசரி' என்னும் அடைமொழியுடன் இவரைக் குறிப்பிடலாயினர். 
## வரலாற்றுச் செய்தி
சமையல் வேலை செய்துகொண்டிருந்தபோது இவர் சற்றும் கல்வி அறிவு இல்லாதவராக இருந்தார். பெரியவாசான் பிள்ளையின் மாணாக்கர்கள் படித்துக்கொண்டிருந்தனர். ஒருநாள் இவர் அவர்களைப் பார்த்து "என்ன படிக்கிறீர்கள்" என்று கேட்டார். "முசலகிசலயம் படிக்கிறோம்" என ஒருவர் கூறி இவரை ஏளனம் செய்தார். ஒருநாள் பெரியவாச்சான் பிள்ளை தம் மாணாக்கர்கள் என்ன செய்துகொண்டிருக்கிறார்கள் என இவரை வினவினார். "அவர்கள் முசலகிசலயம் படித்துக்கொண்டிருக்கிறார்கள்" என்று இவர் விடை பகர்ந்தார்.

பெரியவாச்சான் பிள்ளை  இவரது நிலைமைக்கு இரங்கினார். தமிழ், வடமொழி ஆகிய இரண்டையும் இவருக்குக் கற்றுத்தந்தார். எழுத்து முதல் தொடங்கிக் 'காவிய நாடகாலங்கார சப்த தர்க்க பூர்வோத்தர மீமாம்சம்' ஆதி எல்லாச் சாத்திரங்களையும் சொல்லிக்கொடுத்தார். அப்போது இந்த அழகிய மணவாளப் பெருமாளுக்கு அகவை 32. எனினும் நன்கு கற்றார். கலைவல்லுநர் ஆனார். 'முசலகிசலயம்' என்னும் நூலை வடமொழியில் எழுதித் தம்மை ஏளனம் செய்த மாணாக்கரிடம் கொடுத்து அவரை நாணும்படி செய்தார்.

## நூல்கள்
வாதிகேசரி - அழகிய மணவாளப் பெருமாள் ஜீயர் எழுதிய நூல்கள:

;தமிழ் நூல்
* பகவத் கீதை வெண்பா 
;வடமொழி நூல்கள்

முசலகிசலயம் 
தத்துவ தீபம்
தீபப் பிரகாசிகை
தத்துவ நிரூபணம்
தத்துவ சங்கிரகம்
தத்துவ பூஷணம்
ஞானாவரணம் முதலானவை

; மணிப்பிரவாள நடை நூல்
* பகவத் கீதை வெண்பா என்னும் தமிழ் நூலை மொழிபெயர்த்து மணிப்பிரவாள நடையில் கீதை நூல் ஒன்று எழுதியுள்ளார்.
* திருவாய்மொழி பன்னீராயிப்படி

## அடிக்குறிப்பு

பகுப்பு:தமிழ்ப் புலவர்கள்
பகுப்பு:தமிழரின் வடமொழி நூல்கள்
கோளவுயிரி

**கோளவுயிரி** அல்லது **கோளவுரு பாக்டீரியா** அல்லது கொக்கசு (Coccus) எனப்படுவது கோள வடிவான உருவம் கொண்ட பாக்டீரியா ஆகும். பாக்டீரியாக்கள் உருவவியல் அடிப்படையில், மூன்று வகையாகப் பிரிக்கப்படும்போது, அவற்றில் ஒரு வகையாக இந்தக் கோளவுயிரி என்ற சொல் பயன்படுத்தப்படுகின்றது. ஏனைய இரு வகைகளும் கோலுயிரி, சுருளியுயிரி என்பனவாகும்.

எல்லா பாக்டீரியாக்களையும் போலவே ஒவ்வொரு தனித்த கோள வடிவான பாக்டீரியாவும் ஒரு தனித்த உயிரினமாகும். ஆனாலும் பல சமயங்களில் அவை ஒன்றாக இணைந்து கூட்டாகக் காணப்படும். அவை இணைந்திருக்கும் விதத்தைப் பொறுத்து, அவற்றிற்கு வெவ்வேறு பெயர்கள் வழங்கப்படுகின்றது. இரு கோளவடிவ பாக்டீரியாக்கள் இணைந்திருக்கையில் இருகூற்றுத் தொகுதி (டைப்ளோகொக்கசு - Diplococcus) என அழைக்கப்படும். இந்த வகையான பாக்டீரியாக்கள் வெவ்வேறு பேரினங்களில் காணப்படுகின்றது. நான்கு இணைந்திருக்கையில், அது நால்கூற்றுத் தொகுதி (டெட்ராட் - Tetrad ) என அழைக்கப்படும். சிலசமயம் எட்டு கோளவடிவான பாக்டீரியாக்கள் இணைந்து ஒரு கனசதுர வடிவில் காணப்படும். இது சார்சினா(Sarcina) என்று அழைக்கப்படும் பேரினத்தைச் சேர்ந்தவையாக இருக்கின்றன. ஸ்டிரெப்டோகோக்கசு(Streptococcus) என்றழைக்கப்படும் பேரினத்தைச் சேர்ந்தவை மணிமாலை போன்று சங்கிலி வடிவில் அமைந்திருக்கும். ஸ்டபைலோகோக்கசு(Staphylococcus) எனும் பேரினத்தைச் சேர்ந்தவை திராட்சைக் கொத்துப் போன்ற வடிவில் பல கோளவுரு பாக்டீரியாக்கள் இணைந்த தோற்றத்தைக் கொண்டிருக்கும்.

## மேற்கோள்கள்

பகுப்பு:பாக்டீரியாக்கள்
சுருளியுயிரி

**சுருளியுயிரி** அல்லது **சுருளியுரு பாக்டீரியா** (Spirillum) எனப்படுவது நுண்ணுயிரியலில், திருகப்பட்டிருப்பதைப் போல் சுருளி வடிவில் அமைந்திருக்கும் பாக்டீரியாக்களைக் குறிக்கும். பாக்டீரியாக்கள் உருவவியல் அடிப்படையில், மூன்று வகையாகப் பிரிக்கப்படும்போது, அவற்றில் ஒரு வகையாக இந்தச் சுருளியுயிரி என்ற சொல் பயன்படுத்தப்படுகின்றது. ஏனைய இரு வகைகளும் கோலுயிரி, கோளவுயிரி என்பனவாகும்.

இவை Spirillaceae குடும்பத்தைச் சார்ந்த கிராம்-எதிர் பாக்டீரியாக்கள் ஆகும்]]).. இவை பொதுவாக இரு முனைகளிலும் கொத்தாக இருக்கும் நகரிழைகளைக் கொண்டிருப்பதனால், இலகுவாக அசையும் திறன் கொண்டவையாக இருப்பதுடன், காற்றுவாழ் உயிரினங்களாக இருக்கின்றன

## மேற்கோள்கள்

பகுப்பு:பாக்டீரியாக்கள்
சோழியர்

தக்கயாகப்பரணியால் சோழிய பிராமணராகக் கூறப்படும் திருஞானசம்பந்தர்

**சோழியர்** என்றழைக்கப்படுவோர் பிராமணர் சமூகத்தின் ஒரு பிரிவினர் ஆவர். இவர்கள் சோழ நாட்டைச் சேர்ந்த ஆதி அந்தணர்கள், ஆதலால் சோழியர்கள் என்று அழைக்கப்படுகின்றனர். தற்காலத்தில் இவர்கள் சோழிய ஐயர், சோழிய ஐயங்கார் என இரு பிரிவுகளில் பல உட்பிரிவுகளாக உள்ளனர்.

சோழிய ஐயர் உட்பிரிவுகள்:
* ஆதி முன் குடிமி மறையவர்கள்
* உச்சி குடிமி மறையவர்கள்
* முன் குடிமி மறையவர்கள்

சோழிய ஐயங்கார் உட்பிரிவுகள்:
* சோழ நாடு: திருவெள்ளறை கோவில், திருமயம் மற்றும் காவேரி கரை ஏழு கிராமம்.
* பாண்டிய நாடு: திருகோஷ்டியூர், ஸ்ரீவில்லிபுத்தூர் மற்றும் தாமிரபரணி கரை ஏழு கிராம ஸாம வேதியர்கள்.

## மேற்கோள்கள்

பகுப்பு:தமிழ்ப் பிராமணர்கள்
பகுப்பு:திராவிடப் பிராமணர்
பகுப்பு:பிராமணர்
வசந்தபுரம்

**வசந்தபுரம்** யாழ்ப்பாணத்திலிருந்து நான்கு கிலோமீட்டர்கள் தொலைவில் உள்ள ஒரு கிராமம். இது கொழும்புத்துறைக்கு அருகில் உள்ள கடற்கரையோரக் கிராமமாகும். இக்கிராமம் ஒரு மீள்குடியேற்றப்பட்ட கிராமமாகும். ஆயிரத்துத் தொள்ளாயிரத்து தொன்னூற்று ஐந்தாம் ஆண்டு உள்நாட்டுப் போர் காரணமாக இடம்பெயர்ந்த மக்கள் இரண்டாயிரத்துப் பத்தாம் ஆண்டு ஆவணி மாதம் இங்கு மீள் குடியமர்ந்தனர்.

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பதிபசுபாசத் தொகை

**பதிபசுபாசத் தொகை**  என்னும் நூல் தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்களில் ஒன்று. 16 ஆம் நூற்றாண்டில் தோன்றிய நூல். 25 குறட்பாக்களைக் கொண்டது. இந்த மறைஞான சம்பந்தர் பதிபசுபாசப் பனுவல் என்னும் நூல் 337 குறட்பாக்களில் இயற்றியுள்ளார். பதிபசுபாசத் தொகை என்னும் இந்த நூல் பதிபசுப்பாசப் பனுவல் நூலின் தொகுப்பாக அவராலேயே எழுதப்பட்ட வேறொரு சிறு தொகுப்பு நூல்.

இந்த நூல் காப்பு, சிவசத்தி, நந்தி முதலானோர் வணக்கத்துடன் தொடங்குகிறது. பதி, பசு, பாசம், அனுக்கிரகம், பலன் எட்டும் ஐந்து இயல்களைக் கொண்டது.
##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பஞ்சாக்கர தரிசனம்

பஞ்சாக்கரம் என்பது திருவைந்தெழுத்து. இதனை மனத்தில் நினைப்பது பஞ்சாக்கரம்.  **பஞ்சாக்கர தரிசனம்**  என்னும் நூல் 16 ஆம் நூற்றாண்டில் வாழ்ந்த தி௫க்கயிலாய பரம்பரை வேளாக்குறிச்சி ஆதீன சீடர்  மறைஞான சம்பந்தர் இயற்றிய நூகளில் ஒன்று. மறைஞான சம்பந்தரின் மாணாக்கர் மறைஞான தேசிகர். இவர் தமது உரையில் பஞ்சாக்கர நூலைக் குறிப்பிட்டு அதன் பாடல்களை எடுத்துக் காட்டுகிறார். இந்த நூல் வெண்பாக்களால் ஆனது. எடுத்துக்காட்டுப் பாடல்களைத் தவிர நூல் முழுமையாக இல்லை. 
##### பாடல்
:யாரை இலிங்கமாம் நாளம் வகரமாம்
:சிகாரம் மேற்பீடம் தெரிகின் - மகாரந்தான்
:கண்டமே ஆகும் கவின் ஆர் அடிப் பீடம் 
:பண் திகழும் நம் மகனாம் பார்.

:நகரமே சத்தியோ சாதகமும் நாடின்
:மகரந்தான் வாமம் மதிக்கில் - பகருங்கால்
:சிகார வகாரம் புருடம் அகோரம்
:யகாரம் ஈசான முகம் என்.
இந்தப் பாடல்கள் திரு ஐந்து எழுத்துக்கும் விளக்கம் கூறிக் காட்சிப் படுத்துகின்றன. 

:ஒரு நாழி உப்பும் ஒரு நாழி அப்பும் 
:இரு நாழி, இந்த இரு நாழி - ஒரு நாழி
:ஆம் அளவில் நீருள் உடங்கிவிடும் உப்புப்போல்
:ஆம் உடலில் ஆவி அடைந்து.
என்றார் குரவர் என மறைஞான தேசிகர் கூறும் பாடலும் இந்த நூலின் பாடல் எனக் கொள்ளத் தக்கது. 

##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
ஆதியாகம காவியம்

**ஆதியாகம காவியம்** என்னும் கிறித்தவக் காப்பியத்தை ச.சாமிமுத்து என்னும் கிறித்தவப் புலவர் படைத்துள்ளார். 2008இல் வெளியிடப்பட்ட இக்காவியம் விவிலியத்தின் முதல் நூலாகிய ஆதியாகமம் என்னும் தொடக்க நூலை அடிப்படையாகக் கொண்டு மரபுக் கவிதையில் உருவாக்கப்பட்டது ஆகும்.

## காப்பியத்தின் ஆசிரியர்

ஆதியாகம காவியத்தைப் பாடிய ச.சாமிமுத்து திருச்சிராப்பள்ளி புனித வளனார் தன்னாட்சிக் கல்லூரியில் தமிழ்ப் பேராசிரியராகவும் துணை முதல்வராகவும் பணியாற்றியவர். 

## காப்பியத்தின் பகுதிகள்

ஆதியாகம காவியம் விவிலிய நூலாகிய தொடக்க நூலைப் பின்பற்றி அதன் உள்ளடக்கத்தை முறையாக எடுத்துக்கூறும் வகையில் ஆறு பாகங்களையும் 33 படலங்களையும் 1444 பாடல்களையும் கொண்டுள்ளது. பெரும்பாலும் விருத்தப்பாக்களையும் சிறுபான்மை ஆசிரியப்பாக்களையும் கொண்ட இந்நூலின் பாகங்கள் பிரிவு கீழ்வருமாறு:
;முதல் பாகம் - 
இறைவன் இவ்வுலகைப் படைத்தது முதல் ஏதேன் தோட்டத்தில் ஆதாம் ஏவா இறைக்கட்டளையை மீறியதால் அடைந்த துன்பம் மற்றும் அதிதூதர் மிக்கேல் அவர்களைத் தேற்றுவதும் பேய்களைத் துரத்துவதும் ஆகிய நிகழ்வுகள் முதல் பாகத்தில் பாடப்பட்டுள்ளன.

;இரண்டாம் பாகம் -
காயின் வரலாறு, இறைவன் நோவாவையும் நோவா குடும்பத்தினரையும் காத்துப் புதிய உலகை உருவாக்கல், பாபேல் கோபுரம் கட்டப்படல் ஆகியவை இரண்டாம் பாகத்தில் உள்ளன.

;மூன்றாம் பாகம் -
ஆபிரகாம் வரலாறு இப்பாகத்தில் உள்ளது.

;நான்காம் பாகம் -
ஆபிரகாமின் மகன் ஈசாக்கு இரேபேக்காவை மணந்தது முதல் யாக்கோபுக்கு கடவுள் பெத்தேலில் ஆசி வழங்குதல் வரை நான்காம் பாகத்தில் அடங்கியுள்ளன.

;ஐந்தாம் பாகம் -
யாக்கோபுவின் அருமை மகனான யோசேப்பு வணிகரிடம் விற்கப்படுவது முதல் எகிப்தின் ஆளுநராக செயல்படுதல் வரையிலான நிகழ்வுகள் ஐந்தாம் பாகத்தில் விவரிக்கப்படுகின்றன.

;ஆறாம் பாகம் -
யோசேப்பின் உடன்பிறப்புகள் தானியம் வாங்க எகிப்து செல்லுதல் முதல், யாக்கோபு கானான் நாட்டில் அடக்கம் செய்யப்படுதல், 110ஆவது வயதில் யோசேப்பு மரணமடைதல், இறைவனின் பேரன்பைப் போற்றுதல் ஆகியவை ஆறாம் பாகத்தில் உள்ளன.

## ஏதேன் தோட்டத்தின் எழில்

கடவுள் படைத்த பல்வகைப் படைப்புகளும் படைத்தவனின் புகழ்பாடி மகிழும் காட்சியை ஆசிரியர் விவரிக்கின்றார்:


*மணமணக்கும் கவைகுலவு பழங்கள் எல்லாம்*
     *மகிழ்ந்துலவும் பறவையினம் கவர்ந்திழுக்கும்!*
*குணமளிக்கும் செடிகொடிகள் படர்ந்து அடர்ந்தே குளிர்நிழலில்*
     *உறவுடனே படுத்து உறங்கும்!*
*இணரவிழ்ந்தே நாறுகின்ற மலர்கள் எல்லாம் எழிலணிந்த*
     *கோலத்தால் இசைந்தே பாடும்!*
*உணர்வடர்ந்த உயிர்கள் எல்லாம் படைத்தோன் உள்ளி*
     *ஒருங்கிணைந்தே புகழ்போற்றி உவந்தே பாடும்!*


## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
பகுப்பு:2008 தமிழ் நூல்கள்
பதிபசுபாசத் தொகை உரை

தி௫க்கயிலாய பரம்பரை வேளாக்குறிச்சி ஆதீன சீடர்
மறைஞான சம்பந்தர் சித்தாந்தநெறியை விளக்கும் ஆசிரியர். இவரது மாணவர் மறைஞான தேசிகர். இவர்கள் 16 ஆம் நூற்றாண்டில் வாழ்ந்தவர்கள். ஆசிரியர் பதிபசுபாசத் தொகை என்னும் நூலை இயற்றினார். மாணவர் அதற்கு உரை எழுதினார். நூல் 25 குறட்பாக்கள் மட்டுமே கொண்ட சிறு நூல். உரை மிக விரிவானது.

:பாயிரம் 5 
:பதியியல் 8
:பசுவியல் 4
:பாசம் 2
:அனுக்கிரக இயல் 3
:அதிகாரி - பயன் 3

எனப் பகுக்கப்பட்டுக் குறிப்பிடப்பட்டுள்ள எண்ணிக்கையில் பாடல்களைக் கொண்டுள்ளது.
##### உரை
இதற்கு இவர் எழுதியுள்ள உரையின் ஒரு பகுதி எடுத்தக்காட்டாக இங்குத் தரப்படுகிறது.

உடலொலியின் மூல வொலியுறைதல் போல
கடவுளுயிர் தோறுமுறும் காண்.

இந்தக் குறட்பாவுக்கு இந்த உரைநூல் தரும் உரை:
:எவ்வெழுத்தும்  உச்சரிக்கப்படுங்கால் அகர ஒலியே முதற்கண் நின்று அவ் எழுத்துக்களை இயக்கி ஒலிப்பிக்கும் தன்மை பற்றி 'மூலவொலி' என்று கூறினார்.
:மெய்யொலிகள் உயிர்த் துணையாய்ப் பிறக்குமேயன்றித் தாமே தனித்துப் பிறக்கும் வன்மை உடையன அல்ல ஆதலால் 'உடலொலி' என்றார்.
:ஒற்றொலியைக் கண்ணொளிக்கும் உயிரொலியைக் கதிரவன் ஒளிக்கும் சமப்படுத்திக் கூறுவார் எழுத்துக்கள் தோறும் அகரம் சென்றிருத்தல் போல் ஆன்மாக்கள் தோறும் சிவன் வியாபித்திருப்பன்.
:அகரம் இன்றி எழுத்துக்கள் இயங்காத் தன்மை போல் இறைவனை இன்றி ஆன்மாக்களும் இயங்கா. 
:அகரம் எழுத்துக்களுக்கெல்லாம் முதலானாற் போல இறைவனும் ஆன்மாக்களுக்கு எல்லாம் முதல்வன் ஆவான்.
:அகரம் தனித்தும் மெய்யோடு கூடியும் இயங்குதல் போல இறைவன் ஆன்மாக்களுக்கு உடனாயும், வேறாயும் நிற்பன். 
:மற்றவை ஈண்டு விரிப்பின் பெருகும்.

##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
அருள் மைந்தன் மாகாதை

**அருள் மைந்தன் மாகாதை** என்னும் கிறித்தவக் காப்பியத்தை பொன் தினகரன் என்பவர் இயற்றியுள்ளார். இந்நூல் இயேசுவின் பிறப்பு முதல், அவர் உயிர்பெற்றெழுந்து சீடர்களுக்குக் காட்சி நல்கும் நிகழ்ச்சி வரையான வரலாற்றைக் கூறுகிறது.

## நூல் பிரிவுகள்

இக்காப்பியத்தில் திருப்பிறப்புக் காண்டம், அருட்பணிக் காண்டம், மீட்புக் காண்டம் என்று மூன்று காண்டங்கள் உள்ளன. முப்பது உட்பிரிவுகளும் 330 பாடல்களும் நூலில் அடங்கும்.

## திருக்குறளும் விவிலியமும்

இயேசுவின் வரலாற்றைப் பாடுகின்ற இக்காப்பியத்தில் நூலாசிரியர் திருக்குறள் பாக்களின் கருத்துகளையும் இணைக்கின்றார்.
 
*பன்னிரண்டு வயதில் இயேசு சிறுவன் காணாமற் போனபோது அவருடைய வளர்ப்புத் தந்தை யோசேப்பும் அன்னை மரியாவும் கலங்கித் தவிக்கின்றனர். கோவிலில் அறிஞர் நடுவே இயேசு உரையாடிக்கொண்டிருந்ததைக் கண்ட அவருடைய பெற்றோர், மகனே ஏன் இப்படிச் செய்தாய் என்று வினவியபோது, அவர், நான் என் தந்தையின் அலுவல்களில் ஈடுபட்டிருக்க வேண்டும் என்பது உங்களுக்குத் தெரியாதா என்றார். இதனை, காப்பிய ஆசிரியர்,

*தந்தைக்கு தன்மைந்தன் செய்ந்நன்றி யாதெனின்*
*தந்தை உவப்பன தான்செய்தல் - கந்தாகும்*
*வான்தந்தை சித்தமிவன் வாய்ப்பச் செயல்கடனாய்த்*
*தான்வந்தது என்பார்இவ் வாறு*
 
என்று திருக்குறள் மணம் கமழ எடுத்துரைக்கின்றார்.

*மேலும், தம் குற்றம் காணாமல் பிறர் குற்றம் கடிகின்ற செயலை இயேசு கடிந்துகொண்டதைத் திருக்குறள் கருத்தோடு இணைத்துக் கூறுகின்றார்:


*ஏதிலார் குற்றம்போல் தம்குற்றம் காண்கிற்பின்*
*தீதில்லை மன்னுயிர்க்கு என்றறி - யாதுநீர்*
*நும்கண் தடியிருப்ப நும்அயலார் கண்துரும்பை*
*இங்கண் எடுப்போம் எனல்.*


## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
புனித பவுல் புதுக்காவியம்

**புனித பவுல் புதுக்கவிதை** என்னும் கிறித்தவக் காப்பியத்தை கவிஞர் ஜோரா என்னும் பெயர் கொண்ட மா.ஜோசப் ராஜ் புதுக்கவிதைப் பாணியில் ஆக்கியுள்ளார். இந்நூல் 2009இல் சென்னை பிரேம் பதிப்பகத்தாரால் வெளியிடப்பட்டது.

## நூலின் உள்ளடக்கம்

இக்காப்பியத்தின் பாட்டுடைத் தலைவர் புனித பவுல். இவர் கி.பி. முதல் நூற்றாண்டில் யூத சமயத்தில் ஆழ்ந்த பிடிப்புடையவராய், தொடக்க காலக் கிறித்தவ சபையைத் துன்புறுத்தியவர். சிலுவையில் உயிர்துறந்து பின்னர் உயிர்பெற்றெழுந்த இயேசுவை அவர் ஒருநாள் காட்சியில் கண்டார். அன்றிலிருந்து பவுல் இயேசுவின் சீடராக மாறினார்; இயேசுவைப் பற்றிய நற்செய்தியை மக்களுக்கு எடுத்துரைப்பதே அவருடைய வாழ்க்கைக் குறிக்கோள் ஆயிற்று. 

புனித பவுலின் வரலாற்றையும் அவர் அறிவித்த கிறித்தவ நற்செய்திப் போதனையையும் *புனித பவுல் புதுக்கவிதை* எடுத்துரைக்கிறது.

## நூல் பிரிவுகள்

இக்காப்பியம் புனித பவுலின் பிள்ளைப் பருவம் தொடங்கி இலட்சியப் பயணம் ஈறாகப் பதினாறு தலைப்புகளில் அவருடைய வாழ்வியலைப் புதுக்கவிதையாக்கிப் பாடுகிறது.

## எடுத்துக்காட்டாக ஒரு பாடல்

ஆசிரியர் புனித பவுலை ஒரு புயலுக்கு ஒப்பிடுகிறார்:

*புனித பவுல் - புனிதருள் புயல்*
*முதலில் -*
*ஆண்டவரை வீழ்த்த*
*வெகுண்டெழுந்த புயல்!*
*பிறகு*
*ஆண்டவரை வாழ்த்த*
*சுழன்றடித்த புயல்!*


## ஆதாரம்

இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
பதிபசுபாசம் (நூல்கள்)

பதி பசு பாசம் பற்றி விளக்கும் தமிழ் நூல்கள்
# பதிபசுபாசத் தொகை 16 2
# பதிபசுபாசத் தொகை உரை 16 3
# பதிபசுபாசப் பனுவல் 16 2
# பதிபசுபாசப் பனுவல் உரை 16 3
# பதிபசுபாச விளக்கம் 15

பகுப்பு:தமிழ் நூற்பட்டியல்கள்
பதிபசுபாசப் பனுவல் உரை

**பதிபசுபாசப் பனுவல் உரை**  என்னும் உரைநூல் 16 ஆம் நூற்றாண்டில் வாழ்ந்த தி௫க்கயிலாய பரம்பரை வேளாக்குறிச்சி ஆதீன சீடர் மறைஞான தேசிகரால் எழுதப்பட்டது. மறைஞான தேசிகரின் ஆசிரியர் மறைஞான சம்பந்தர். மறைஞான சம்பந்தர் பதிபசுபாசப் பனுவல் என்னும் நூலை எழுதினார். ஆசிரியர் எழுதிய இந்த நூலுக்கு அவரது மாணாக்கர் எழுதிய உரைநூலே இந்த உரைநூல். இந்த உரைநூல் கிடைக்கவில்லை. எனினும் இவர்  எழுதிய சிவஞான சித்தியார் உரையில் தாம் செய்துள்ளதாக இந்த உரைநூலைக் குறிப்பிட்டுள்ளார்.

பரமததிமிர பானு  என்னும் நூல் இவரால் செய்யப்பட்டதாகச் சொல்லுகின்றர். இது பிழை. இந்த நூலைச் செய்தவர் இவரது ஆசிரியர் மறைஞான சம்பந்தர்.   
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
பழனிக் கோவை

**பழனிக் கோவை** என்பது கோவை நூல்களில் ஒன்று. பழனியைத் தலைநகராகக் கொண்டு நாடாண்ட வையாபுரி மன்னனை முன்னிலைப்படுத்திப் பாடப்பட்ட நூல். 15 ஆம் நூற்றாண்டின் தொடக்கப் பகுதியில் தோன்றியது. கோவை நூலுக்கு உலிய அளவுத் திட்டப்படி 400 பாடல்களைக் கொண்டது. பாடல் ஒவ்வொன்றுக்கும் துறை அல்லது கிளவித் தலைப்பு, கொளு, மெய்ப்பாடு, பயன் என்னும் குறிப்புகள் தரப்பட்டுள்ளன. இவை நூலாசிரியரால் தரப்பட்டவை. இது நூலாக அச்சாகவில்லை

பாண்டிக்கோவை காலத்தால் முந்தியது. அடுத்த சிறப்பு சிற்றம்பலக் கோவையார் நூலுக்கு உரியது. மூன்றாம் சிறப்பினை இந்த நூல் பெற்றுள்ளது. இந்த நூல் சிற்றம்பலக் கோவையை அடியொற்றிச் செய்யப்பட்டது. இந்த நூலை அடுத்து **இறையனார் பொருள் விளக்கம்** என்னும் துணைக் கொத்தும் உண்டு.   இந்த இணைப்புக் கொத்தில் 'இயற்கைப் புணர்ச்சி' தொடங்கி, 'பரத்தையிற் பிரிவு' ஈறாக 24 பகுதிகள் உள்ளன. இதில் உள்ள பாடலடிகள் 112.

## கொளு - எடுத்துக்காட்டு
ஒரடிக் கொளுக்கள்
*கரைவு கூறி வரைவு கடாயது
*ஊரன் புயத்தின் வாரம் பகர்ந்தது
*பருவம் இது என்று வரைவு கடாயது
ஈரடிக் கொளுக்கள்
:கொண்டல் பருவம் கண்டதற்கு இரங்கி 
:வில் உமிழ் வேலோன் சொல்லல் உற்றது

:பற்பல துயரொடு படரா நின்றவன்
:முற்படு புயற்கு முன்னி மொழிந்தது

## கோவை - பாடல் - எடுத்துக்காட்டு
(பொருள் நோக்கில் சொற்பிரிப்பு செய்யப்பட்டது)

:நெடு மாதவனும் குறு மாதவனும் நிலம் உவரி
:தடுமாறக் கால் கைக்கு அடக்கிவிட்டாங்கு இவள் தன்மையில் நீ
:தொடும் ஆதரத்து அவர் தொட்டால் பெருகும், விட்டால் சுருங்கும்
:கடு மான் மகள் கொண்கர் **வையாபுரி மன்ன** கண்டு கொள்ளே.

## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
சம நீர்எடை

ஒரு பொருளின் வெப்பநிலையினை 1° சென்டிகிரேட் உயர்த்தத் தேவைப்படும் வெப்பத்தினைக் கொண்டு எத்தனை கிராம் தண்ணீரை 1° சென்டிகிரேட் உயர்த்தலாம் என்பது **சம நீர்எடை** (Water equivalent) என குறிக்கப்படும். இது  Ms கிராமிற்குச் சமமாகும்.  M என்பது பொருளின் எடையினைக் குறிக்கும். s என்பது அதன் சுயவெப்பமாகும்.

பகுப்பு:வெப்பவியல்
பகுப்பு:இயற்பியல் வேதியியல்
பகுப்பு:வெப்பவியல் தொடர்பான குறுங்கட்டுரைகள்
துறை

* துறை (பாவினம்).
* துறை (பொருள்-இலக்கணம்).
* ஆற்றுத்துறை.
* கடல்-துறை.
* புலத்துறை.
ஜிடபிள்யு-பேசிக்

**ஜிடபிள்யு-பேசிக்** (*GW-BASIC*) என்பது *கொம்பக்* நிறுவனத்திற்காக மைக்ரோசாப்ட் *ஐபிஎம் பேசிக்* (பேசிக்கா) நிரல் மொழியிலிருந்து மேம்படுத்திய பேசிக்கின் நிரல் மொழி.

## வெளி இணைப்புகள்
* Classic Basic Games Page , a resource for BASIC games and other programs
* Back to BASICs, another BASIC resource site
* 
* GW-BASIC User's Manual
* Gary Beene's Information Center  regarding BASIC, with timeline dates for DOS, Windows and BASIC dialects
* GW-BASIC - Gee Whiz! Neil C. Obremski’s site devoted to GW-BASIC.

பகுப்பு:நிரல் மொழிகள்
சி சாப் (நிரலாக்க மொழி)

**சி#** (*C#*) என்பது மாறாத, ஏவல், கூறப்பட்ட, பணிமுறை, செயல்முறைசார், பொதுவான பொருள் நோக்கு மற்றும் ஆக்கக்கூறு நோக்கு ஆகியவற்றை உட்கொண்ட நிரலாக்க ஒழுங்குமுறை பல் நிரலாக்க கருத்தோட்ட நிரல் மொழியாகும்.

## உசாத்துணை

## குறிப்புகள்

பகுப்பு:நிரல் மொழிகள்
துணைவன் (மென்பொருள்)

துணைவன் என்பது மலேசியா, சிங்கப்பூர் நாடுகளில் தமிழர்க்காக தமிழ் மொழியில் மென்பொருள்களை வழங்கும் நிறுவனம். இதுவரையிலும், உரை ஆவணத்தையும், தட்டச்சுக் கருவியையும் வெளியிட்டுள்ளது. துணைவன் தட்டச்சுக் கருவியே, சிங்கப்பூர், மலேசியாவில் தமிழ் ஒலிப்புமுறைத் தட்டச்சுடன் வெளியானது என்பது குறிப்பிடத்தக்கது. இதைத் தொடர்ந்தே கணியன், தமிழ்99 ஆகியன வெளியாகின. இதன் அண்மைய பதிப்பாக துணைவன் 7 வெளியாகியுள்ளது. இதனை ரவீந்திரன் பால் என்பவர் உருவாக்கினார்.
ஐ. ஈ. சிங்கப்பூர், தமிழ் டைப்ரைட்டர் ஆகினவற்றை விடவும் இது குறைந்தளவு தட்டல்களைக் கொண்டே எழுதுகிறது.

## இணைப்புகள்
*துணைவன் - தளம் (ஆங்கிலத்தில்)

பகுப்பு:தமிழ்த் தட்டச்சுக் கருவிகள்
தளர்நிலை

பொறியியல் மற்றும் பொருளறிவியலில் பொருள் ஒன்றின் **தளர்நிலை** (*yield strength* அல்லது *yield point*)  என்பது அப்பொருள் நெகிழ்வுத் தன்மையை அடைய ஆரம்பிக்கும் போது அதன் தகைவைக் குறிக்கும்.

உருக்கு அல்லது செம்பாலான ஒரு கம்பி அல்லது கோல், மெதுவாக அதிகரிக்கின்ற ஒரு இழுவிசைக்கு உட்படுத்தப்பட்டால் முதலில் அந்த கம்பியின் நீளம் மெதுவாகக் கூடும். இந்நிலையில் ஊக்கின் விதி செயல்படும். நீட்சி, விசையைப் பொறுத்து மாறுபடும். மீட்சி எல்லைக்குள் இருக்கும்போது விசையை அகற்றினால், கம்பி மறுபடியும் முதல் நிலைக்குத் திரும்பும். மீட்சி எல்லைக்கு அப்பால் விசையின் சிறு மாற்றமும் மிகவும் அதிகநீட்சியினைத் தோற்றுவிக்கும். இது தளர்நிலை எனப்படும். சிறிது நேரத்தில் **அறுநிலையை** (Breaking point) அடைந்து கம்பி அறுந்துவிடும்.

## உசாத்துணை
A dictionary of science -ELBS

## மேற்கோள்கள்

பகுப்பு:இயற்பியல்
பகுப்பு:பொறியியல்
பகுப்பு:பொருளறிவியல்
ஆந்திர ஜோதி

**ஆந்திர ஜோதி** என்பது ஓர் தெலுங்கு மொழி நாளேடு. இது அனந்தபூர், திருப்பதி, கடப்பா, கர்னூல், வாரங்கல், நல்கொண்டா, மகபூப்நகர், ஐதராபாத், கரிம்நகர், கம்மம், நிசாமாபாத், விஜயவாடா, குண்டூர், நெல்லூர், ஒங்கோல், விஜயநகரம், காகிநாடா, ஸ்ரீகாகுளம், விசாகப்பட்டினம், பெங்களூர், சென்னை, விசாக் மாவட்டம், துனுகு, அடிலாபாத் என 21 இடங்களில் வெவ்வேறு பதிப்பாக வெளியாகிறது. நாளொன்றுக்கு 8,25,947 நாளேடுகள் விற்பனையாகின்றன.

## சான்றுகள்

## இணைப்புகள்
*தளம் (தெலுங்கில்)

பகுப்பு:தெலுங்கு நாளிதழ்கள்
ஆழ்கடல் விண்மீன் நீயே!

***ஆழ்கடல் விண்மீன் நீயே!*** (, ) என்பது திருப்புகழ்மாலையின் மாலை மன்றாட்டில் தூய கன்னி மரியாவைக் குறித்து பாடப்படும் பாடலாகும். நடுக் காலத்தில் மிகவும் புகழ் பெறத்துவங்கிய இப்பாடலுக்கு பலர் இசையமைத்துள்ளனர்.

இப்பாடலை யார் இயற்றினார் என்பது குறித்து ஒத்த கருத்தில்லை. சிலர் கிலார்வாக்ஸ் நகர புனித பெர்ணார்டு (Bernard of Clairvaux) என்றும் வேறு சிலர் புனித வெனான்தியுஸ் (Saint Venantius Fortunatus) என்றும் கூறுவர்.

இப்பாடல் *மரியாவுக்கு அர்ப்பணமுறை* என்னும் புனித லூயிஸ் தெ மான்ஃபோடினால் துவங்கப்பட்ட பக்திமுயற்சியில் முக்கியப் பங்கு வகிக்கின்றது.

## பாடல் வரிகள்

::ஆழ்கடல் விண்மீன் நீயே வாழ்க!
::தாழ்ந்து இறைவனை ஈன்றாய், வாழ்க!
::ஆயினும் கன்னியாய் நிலைத்து, விண்ணின்
::வாயிலும் ஆயினாய் வியத்தகு வகையில்

:வானவர் கபிரியேல் வாக்கை ஏற்றாய்;
:ஊனம் விளைத்து அமைதியைக் குலைத்த
:ஏவையின் பெயரை மாற்றி அமைத்தாய்;
:மூவா அமைதி நிலைக்க அருள்வாய்.

::அன்னை எமக்கு நீயெனக் காட்டு,
::உன்மகனாக எமக்காய் பிறந்த
::நன்மகன் இயேசு எம்செபம் எல்லாம்
::உன்வழி ஏற்பார், நல்வழி பிறக்க

:தன்னிகர் இல்லாக் கன்னியே வாழ்க,
:உன்னத சாந்தம் உடையோய், வாழ்க;
:எண்ணிலா எம்பாவம் பொறுத்து, எமக்கு
:விண்ணகத் தூய்மையும் சாந்தமும் அருள்க.

::தூயநல் வாழ்வை எமக்குத் தருவாய்,
::தீயவை அழித்து வழிநடத் திடுவாய்;
::சேயர்உன் சேயாம் இயேசுவைக்கண்டு
::ஓயா தென்றும் இன்புறச் செய்வாய்.

:தந்தை, திருமகன், தூய ஆவியும்,
:எந்தை இறைவன், மும்மையில் ஒருவர்;
:தந்தோம் அவர்க்குத் தாள்பணிந் தின்று
:வந்தனை, வணக்கம், வாழ்த்துடன் புகழும் - ஆமென்.

## மேற்கோள்கள்

பகுப்பு:அன்னை மரியா
பகுப்பு:கிறித்தவ இறைவேண்டல்கள்
பகுப்பு:கிறித்தவப் பாடல்கள்
தில்லித் தமிழ்ச் சங்கம்

thumbnail|தில்லித் தமிழ்ச் சங்கத்தின் முகப்புத் தோற்றம்
**தில்லித் தமிழ்ச் சங்கம்** (*Delhi Tamil Sangam*) இந்தியத் தலைநகர் தில்லியில் செயல்பட்டு வரும் தமிழ் அமைப்பு ஆகும். 1946 ஆம் ஆண்டில் சங்கம் நிறுவிய துங்கர்கள் என அழைக்கப்படும் ஒன்பதின்மரால் இது துவக்கப்பட்டது. அவர்களுள் குறிப்பிடத்தக்கவரான தமிழ்ச்சங்கம் பாலு தங்கியிருந்த அறையில் நூலக வடிவில் இது துவங்கியது. பின்னர் இன்றைய கனாட் பிளேஸ் பகுதியில் உள்ள பாலிக்கா பஜார் அருகே அரசிடமிருந்து மூன்று அறைகள் வாடகைக்குப் பெறப்பட்டன. தமிழார்வலர் பலரின் உதவியுடன்  இராமகிருஷ்ணபுரத்தில் சொந்தக் கட்டடம் நிறுவப்பட்டது. தமிழ்ச் சங்கத்தின் முகப்பில் தெய்வப்புலவர் வள்ளுவர் சிலை அமைந்துள்ளது. சங்கத்தினுள் தீரர் சத்தியமூர்த்தி நூலகம், பாரதியார் அரங்கம், பாரதிதாசன் அரங்கம், திருவள்ளுவர் அரங்கம் ஆகியவை அமைந்துள்ளன.

## தீரர் சத்தியமூர்த்தி நூலகம்
ஆயிரக்கணக்கான தமிழ் நூல்களுடன் செயல்படும் இந்நூலகத்தில் 1947 முதல் வெளிவந்த தமிழ் இதழ்கள் காணக்கிடைக்கின்றன. உறுப்பினராவதற்கு 400 உரூபாய் காப்புத் தொகையும் ஆண்டு சந்தா 100 உரூபாயும் செலுத்த வேண்டும். ஓர் உறுப்பினருக்கு ஒரு முறையில் 4 புத்தகங்கள் வழங்கப்படுகின்றன.
## வெளியிணைப்பு
தில்லித் தமிழ்ச் சங்க இணையத் தளம்
பகுப்பு:தமிழ்ச் சங்கங்கள்
பகுப்பு:தில்லி
தவத்திருப்பாடல்கள்

**தவத்திருப்பாடல்கள்** அல்லது **ஏழு தவச்சங்கீதங்கள்**, என்பவை கி.பி 6ம் நூற்றாண்டு முதல் கிறித்தவர்களால் பயன்படுத்தப்பட்டுவந்த விவிலியத்தின் திருப்பாடல்கள் நூலில் உள்ள 6, 32, 38, 51, 102, 130 மற்றும் 143 (செப்துவசிந்தா எண்ணிக்கையில் 6, 31, 37, 50, 101, 129, மற்றும் 142) ஆகிய பாடல்களைக்குறிக்கும். இப்பாடல்கள் தன் பாவத்துக்காய் மனம் வருந்தும் ஒருவர் பாடும் பாடல்களாய் அமைந்துள்ளன. இவறை 5ம் நூற்றாண்டில் வாழ்ந்த ஹிப்போவின் அகஸ்டீன் *தவத்திருப்பாடல்கள்* என அழைத்துள்ளார். இதில் 51ஆம் திருப்பாடல் ஆதி திருச்சபையில் காலை வேண்டலில் பயன்படுத்தப்பட்டது ஆகும். பழங்காலத்தில் புதிய துறவிகள் இப்பாடலை காலை வேண்டலில் வாசிப்பது வழக்கம்.

*திருப்பாடல் 6 - *ஆண்டவரே, என்மீது சினங்கொண்டு என்னைக் கண்டியாதேயும்* எனத்துவங்கும் இப்பாடல் இக்கட்டுக் காலத்தில் உதவுமாறு வேண்டல் ஆகும்
*திருப்பாடல் 32 - *எவரது குற்றம் மன்னிக்கப்பட்டதோ ... அவர் பேறு பெற்றவர்* எனத்துவங்கும் பாவ அறிக்கையும் மன்னிப்பினையும் குறிக்கும் இப்பாடல் தாவீதின் அறப்பாடல் ஆகும்.
*திருப்பாடல் 38 - *ஆண்டவரே, என்மீது சினங்கொண்டு என்னைக் கண்டியாதேயும்;* எனத்துவங்கும் இப்பாடல் துன்புற்றவரின் மன்றாட்டாக தாவீது நினைவு கூர்தலுக்காகப் பாடியது.
*திருப்பாடல் 51 - *கடவுளே! உமது பேரன்புகேற்ப எனக்கு இரங்கும்* எனத்துவங்கும் இப்பாடல் தாவீது பத்சேபாவிடம் முறைதவறி நடந்த பின் இறைவாக்கினர் நாத்தான் அவரிடம் வந்தபோது அவர் பாவ மன்னிப்புக்காக மன்றாடிய பாடல் ஆகும். 
*திருப்பாடல் 102 - *ஆண்டவரே! என் மன்றாட்டைக் கேட்டருளும்! என் அபயக்குரல் உம்மிடம் வருவதாக!* என்னும் இப்பாடல் துன்புறும் ஒருவர் மனம் தளர்ந்து ஆண்டவரை நோக்கி தம் உள்ளக் குமுறலை வெளிப்படுத்தும் மன்றாட்டாக அமைந்துள்ளது
*திருப்பாடல் 130 - *ஆண்டவரே! ஆழ்ந்த துயரத்தில் இருக்கும் நான் உம்மை நோக்கி மன்றாடுகிறேன்;* என்னும் சீயோன் மலைத் திருப்பயணப் பாடல்
*திருப்பாடல் 143 - *ஆண்டவரே! என்மன்றாட்டைக் கேட்டருளும்; நீர் நம்பிக்கைக்கு உரியவராய் இருப்பதால், உமது இரக்கத்திற்காக நான் எழுப்பும் மன்றாட்டுக்குச் செவிசாய்த்தருளும்;* எனத்துவங்கும் இப்பாடல் தாவீது உதவிக்காக மன்றாடியப் பாடல் ஆகும்.

## மேற்கோள்கள்


பகுப்பு:கிறித்தவ இறைவேண்டல்கள்
பகுப்பு:திருப்பாடல்கள்
பகுப்பு:கத்தோலிக்கம்
விளக்கு உவமை

**விளக்கு உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இடம்பெறுகின்றது. மத்தேயு 5:14–15, மாற்கு 4:21–25 மற்றும் லூக்கா 8:16–18இல் இடம் பெறும் இவ்வுவமை, இந்த நூல்களில் விவரிப்பில் மிக சிறு வேறுபாட்டையே கொண்டுள்ளது. மாற்கு நற்செய்தியில் இவ்வுவமை *உப்பும் ஒளியும்* சொற்பொழிவுக்கு பின் வருகின்றது.

இயேசுவின் இந்த உவமையின் அடிப்படையில் "**to hide one's light under a bushel**" என்னும் ஆங்கில பழமொழியும் உண்டு.

## உவமையின் விவரிப்பு
லூக்கா நற்செய்தியில், பெரும் திரளான மக்கள் எல்லா ஊர்களிலிருந்தும் இயேசுவிடம் கூடி வந்தபோது அவர் கூறியது:

## மேற்கோள்கள்

பகுப்பு:இயேசுவின் உவமைகள்
தமிழ்நாட்டுத் தெலுங்கர்

தமிழ்நாட்டைப் பிறப்பிடமாகக் கொண்ட தெலுங்கு மக்களை **தமிழ்நாட்டுத் தெலுங்கர்** என்பர். முதலாம் குலோத்துங்க சோழன் காலத்தில்  தெலுங்கு மக்கள் ஆந்திராவில் இருந்து தமிழகம் வந்து குடியேறினர் பின்பு நாயக்கர் ஆட்சிக் காலத்தில் அதிக அளவில் குடியேறினர் . 2001-ஆம் ஆண்டு கணக்கெடுப்பின்படி தமிழ்நாட்டில் 5.65 % தெலுங்கு பேசும் வசிக்கின்றனர்  . தமிழகத்தில் பல சமூகத்தினர் தெலுங்கு மொழி பேசுகின்றனர் 

தமிழ்நாட்டில் வசிக்கும் தெலுங்கு பேசும் சமூகங்கள்

* ரெட்டியார்
* குலாலர் (கும்மரி,சாலிவாகனா, தெலுங்கு மண்ணுடையார்)
* முத்துராஜா நாயுடு  
*அருந்ததியர்
* தெலுங்கு விஸ்வகர்மா -கம்சாலா ,விஸ்வபிராமணர் மற்றும்  விஸ்வகர்மா
*தெலுங்கு யாதவர்-அஸ்தாந்திர கொல்லா , வடுக ஆயர் அல்லது வடுக இடையர்
*24 மனை தெலுங்கு செட்டியார்
*கவரா
*பலிஜா
*கம்மவார் நாயுடு/நாயக்கர்
*பத்மசாலியர்

## சென்னை
பிரித்தானியர் ஆட்சிக் காலத்தின்போது தென்னிந்தியாவில் மெட்ராஸ் முக்கிய இடமாக இருந்தது. ஆகவே, குறிப்பிடத்தக்க அளவில் தெலுங்கு மக்கள் சென்னைக்கு குடிபெயர்ந்தனர். தெலுங்குத் திரைப்படத்துறையும் சென்னையிலேயே இயங்கியது. பின்னாளில், மொழிவாரி மாநிலங்கள் பிரிக்கப்பட்ட போதும், சென்னையின் பல்வேறு பகுதிகளிலும் குடியிருந்தனர். தெலுங்கு மொழிப் பள்ளிகள் சிலவும் இயங்குகின்றன. தெலுங்கு திரைப்படங்களும் சில திரையரங்குகளில் வெளியாகின்றன. அண்மைக் காலங்களில், சென்னையை ஒட்டிய ஆந்திர மாநிலப் பகுதிகளில் வாழும் மக்கள் சென்னைக்கு வேலை தேடி வருகின்றனர்.

## பிற பகுதிகள்
தமிழகத்தின் பிற பகுதிகளில் வாழும் தெலுங்கர்கள் விழுக்காட்டளவில் குறைவு. இவர்களில் பெரும்பான்மையோர் பேச்சளவில் கொச்சைத் தெலுங்கைப் பேசுவர். இவர்கள் தமிழை தங்கள் இரண்டாம் தாய்மொழியாகக் கொண்டுள்ளனர்.

## தெலுங்கு ஊடகம்
தெலுங்கு நாளேடுகளான ஈநாடு, சாக்‌ஷி, ஆந்திர ஜோதி, வார்த்தா ஆகியன சென்னைக்கென்று தனிப் பதிப்பில் வெளிவருகின்றன. புதிய தெலுங்குத் திரைப்படங்கள் சென்னையில் உள்ள திரையரங்குகளில் திரையிடப்படுகின்றன.

## மேற்கோள்கள்

## மேலும் பார்க்கவும்
*ரெட்டியார்
*நாயக்கர்
*மாதிகா 
பகுப்பு:தமிழ்நாட்டினர்
பகுப்பு:இந்திய இனக்குழுக்கள்
மானுசுத் தீவு

**மானுசுத் தீவு** (*Manus Island*, **மானுஸ் தீவு**) என்பது பப்புவா நியூ கினியின் வடக்கே மானுசு மாகாணத்தில் அமைந்துள்ளது. இது ஆட்மிரால்ட்டி தீவுகளின் மிகப் பெரிய தீவும், பப்புவா நியூ கினியின் 5வது பெரிய தீவும் ஆகும். 2,100&nbsp;கி.மீ.² பரப்பளவும் கொண்டது. 2000 ஆண்டு கணக்கெடுப்பின் படி, முழு மானுசு மாகாணத்திலும் 43,387 பேர் வசிக்கின்றனர். 2011 ஆம் ஆண்டு கணக்கெடுப்பில் இது 50,321 ஆக அதிகரித்திருந்தது. மானுசு மாகாணத்தின் தலைநகர் லொரெங்காவு மானுசு தீவில் அமைந்துள்ளது. மானுசு மாகாணத்தின் மொமோட்டி விமான நிலையம் மனுசு தீவின் அருகாமையில் லாசு நேகிரோசு தீவில் அமைந்துள்ளது. லாசு நேகிரோசு தீவையும் மானுசுத் தீவையும் பாலம் ஒன்று இணைக்கிறது. உள்ளூர் மக்களைத் தவிர ஆத்திரேலியாவின் கடற்பரப்பினுள் சட்டவிரோதமாகப் படகுகளில் நுழையும் அகதிகள் பலரும் 2001 முதல் 2004 வரை இங்கு தற்காலிகமாகக் குடியமர்த்தப்பட்டனர். 2012 முதல் அகதிகள் மீண்டும் இங்கு அனுப்பப்பட்டனர். 2013 சூலையில் இரு நாடுகளுக்கும் இடையில் செய்து கொள்ளப்பட்ட ஒப்பந்தம் ஒன்றின் படி ஆத்திரேலியாவினுள் படகுகளில் அகதிகளாக வருவோர் அனைவரும் மானுஸ் தீவிற்கு அனுப்பப்பட்டு அங்கு அவர்களது விண்ணப்பங்கள் பரிசீலிக்கப்படும், விண்ணப்பங்கள் ஏற்றுக் கொள்ளப்படுபவர்கள் இத்தீவிலேயே நிரந்தரமாகத் தங்க அனுமதிக்கப்படுவர். விண்ணப்பங்கள் ஏற்றுக் கொள்ளப்படாதவர்கள் சொந்த நாட்டுக்கோ அல்லது வேறெந்த நாட்டுக்கோ அனுப்பப்படுவர்.

மானுசு தீவு அடர்ந்த தாழ்நில வெப்பமண்டல மழைக்காடுகளைக் கொண்டது. இத்தீவின் அதி கூடிய புள்ளி டிரெம்செல் மலை ஆகும். இதன் உயரம் கடல் மட்டத்தில் இருந்து 718&nbsp;மீட்டர்கள் (2,356&nbsp;அடி) ஆகும். மானுஸ் தீவு ஆரம்பத்தில் எரிமலைப் பிரதேசமாக இருந்தது.

மரகதப் பச்சை நத்தைகள் மானுசு தீவில் மட்டுமே கிடைக்கின்றன. இவற்றின் ஓடுகள் நகைகளாக மாற்றப்பட்டு விற்பனை செய்யப்படுகின்றன.

## வரலாறு
இரண்டாம் உலகப் போரின் போது மானுசுத் தீவு ஆத்திரேலியப் படையினரின் கண்காணிப்புத் தளமாகச் செயல்பட்டது.,. இவர்களே உள்ளூர் மக்களின் மருத்துவத் தேவைகளையும் கவனித்து வந்தனர். 1942 சனவரி 25 இல் சப்பானியர்களின் முதல் குண்டு இங்கு போடப்பட்டது. இங்கிருந்த வானொலிக் கொடிக்கம்பமே அவர்களின் முக்கிய இலக்காக இருந்தது. 1942 ஏப்ரல் 8 இல் சப்பானியப் படையினர் லொரெங்காவு துறைமுகத்தில் தரையிறங்கி ஆத்திரேலியரின் கட்டுப்பாட்டில் இருந்த தீவினுள் நுழைந்தனர். ஆத்திரேலியரின் எணிக்கை குறைவாக இருந்ததனால், அவர்கள் பின்வாங்கி கட்டுகளினுள் மறைந்திருந்தனர்.
 
1942 இன் இறுதிக் காலத்தில், சப்பான் மானுசில் இராணுவத் தளம் ஒன்றை அமைத்தது. இத்தளம் 1944 பெப்ரவரி-மார்ச்சு மாதங்களில் அமெரிக்கப் படையினரின் தாக்குதலுக்கு உள்ளானது. நேச நாடுகளின் கடற்படைத் தளம் இத்தீவின் சீயாட்லர் துறைமுகத்தில் அமைக்கப்பட்டது. இத்தளம் பின்னர் பிரித்தானிய பசிபிக் கப்பற்படையினரால் ஆதரிக்கப்பட்டு வந்தது. 1950–51 இல் சப்பானியப் போர்க் கைதிகள் மீதான விசாரணைகளின் இறுதிக் கட்டம் ஆத்திரேலியா இத்தீவிலேயே நடத்தியது.

அமெரிக்க மானிடவியலாளர் மார்கரெட் மீட் என்பவர் போருக்கு முன்னரும் பின்னரும் இங்கு வசித்து வந்தார். இங்குள்ள வாழ்க்கை முறைகள் பற்றி இரு நூல்களை இவர் எழுதியுள்ளார்.

## மேற்கோள்கள்


## வெளி இணைப்புகள்
*ManusIsland.com

பகுப்பு:பப்புவா நியூ கினியின் தீவுகள்
பகுப்பு:ஆட்மிரால்ட்டி தீவுகள்
பகுப்பு:மானுசு மாகாணம்
மரமும் கனியும்

**மரமும் கனியும்** என்பது இயேசுவின் உவமைகளுள் ஒன்றாகும். புதிய ஏற்பாட்டின் இரு நற்செய்தி நூல்களில் இது இடம்பெறுகின்றது. மத்தேயு 7:15–20 மற்றும் லூக்கா 6:43-45இல் இவ்வுவமை இடம் பெறுகின்றது. இதன் ஒரு வகை விவிலிய திருமுறையில் இடம்பெறாத தோமா நற்செய்தியில் 45ஆம் வசணத்தில் காணக்கிடைக்கின்றது.

## உவமையின் விவரிப்பு
மத்தேயு நற்செய்தியில் இவ்வுவமை பின்வருமாறு உள்ளது:

லூக்கா நற்செய்தியில் இவ்வுவமை பின்வருமாறு உள்ளது:

## மேற்கோள்கள்

பகுப்பு:இயேசுவின் உவமைகள்
துறை (பொருள்-இலக்கணம்)

**பொருள் இலக்கணத்தில் துறை** என்பது ஒரு பாகுபாடு. தொல்காப்பியம் தமிழ் மொழியின் பாங்கை எழுத்து-அதிகாரம், சொல்-அதிகாரம் என்னும் இரு பகுதிகளில் விளக்குகிறது. தமிழின் இலக்கியப் பாங்கைப் பொருள்-அதிகாரம் என்னும் தலைப்பில் விளக்குகிறது. பொருளை அகம்  புறம்  எனப் பாகுபடுத்திக் காட்டுகிறது. இது மக்களின் வாழ்வியல் முறைமை. அகம் என்பது ஆணும் பெண்ணும் உறவு கொள்ளும் வாழ்க்கை பற்றியது. புறம் என்பது அவர்கள் புறத்தே உள்ள மற்றவர்களோடு உறவு கொள்ளும் வாழ்க்கை பற்றியது. கல்வி, ஆட்சி, வணிகம், உழவு முதலான தொழில்கள் ஆகியவை அனைத்தும் புறப்பொருள்.

திணை என்னும் சொல் வாழ்க்கை ஓடும் ஒழுகலாற்றினைக் குறிக்கும். ஒழுகும் ஆறு ஒழுகலாறு. ஆற்றில் இறங்கிப் பயன்படுத்தும் இடத்தைத் துறை என்கிறோம். அதுபோல வாழ்க்கையில் அமைந்து கிடப்பனவே **இலக்கியத் துறைகள்**. இந்த இலக்கியத் துறைகளை வகுத்துக் காட்டுவனவே இலக்கணத் துறைகள். அதாவது இலக்கணம் காட்டும் துறைகள்.

தொல்காப்பியம் புறத்திணையில் தான் வகுத்துக்கொண்ட ஏழு திணைகளுக்கும் துறைகளைச் சுட்டுகிறது. புறப்பொருள் வெண்பாமாலை தன் போக்கில் வகுத்துக்கொண்ட 12 திணைகளுக்கும் துறைகளைக் காட்டுகிறது. தொல்காப்பியத்தில் துறைகளின் பெயர்கள் செய்தி வடிவில் உள்ளன. புறப்பொருள் வெண்பாமாலையில் ஒவ்வொரு துறையும் ஒரு கொளுப் பாடலாலும், அதனை விளக்கும் ஓர் எடுத்துக்காட்டுப் பாடலாலும் விளக்கப்பட்டுள்ளன. 

அகத்திணைப் பாடல்களுக்குத் துறை கூறும் பாங்கு பண்டைய இலக்கணங்களிலும், இலக்கியங்களிலும் இல்லை. பிற்காலத்தில் தோன்றிய கோவை இலக்கியங்கள் இவற்றிற்கும் துறை சுட்டும் பாங்கினைக் கையாளுகின்றன்ன. 
## அடிக்குறிப்பு

பகுப்பு:பொருள் இலக்கணம்
மரகதப் பச்சை நத்தை

**மரகதப் பச்சை நத்தை** (*emerald green snail*) அல்லது **பச்சை மர நத்தை** (*green tree snail*) அல்லது **[[மானுசுத் தீவு|மானுசு]] பச்சை மர நத்தை** (*Manus green tree snail*), அறிவியல் பெயர்: *Papustyla pulcherrima*) என்பது அளவில் பெரிய மர நத்தை ஆகும். இது உயிரியல் அடிப்படையில் கேமேனிடே குடும்பத்தைச் சேர்ந்தது. இதன் ஓடு பொதுவாக மற்ற நத்தைகளில் காணப்படாத பச்சை நிறத்தில் இருப்பதால் இவை அணிகலன்கள் செய்வதில் பயன்படுகின்றன. மேலும் ஓடுகளைச் சேகரிப்பவர்களாலும் விரும்பி வாங்கப்படுகின்றன. இந்த நத்தைகளின் அழிவுக்கு இவை ஒரு காரணமாக உள்ளன. இப்போது இந்த நத்தை வகை அச்சுறுத்தப்பட்ட உயிரனங்களின் பட்டியலில் உள்ளது.

இந்த நத்தைகள் பப்புவா நியூ கினியில் உள்ள மானுசுத் தீவில் மட்டுமே காணப்படுகின்றன. இவை மரத்தில் வாழும் தன்மையுடையன. மழைக்காடுகளில் கடல்மட்டத்தில் இருந்து 112 மீட்டர் உயரத்தில் இவை காணப்படுகின்றன.

இவற்றின் பச்சை நிறம் ஓட்டின் கால்சியம் கார்பனேட்-ஆல் ஆன உட்பகுதியில் இருப்பதில்லை. ஓட்டின் மேலே உள்ள புரத அடுக்கிலேயே உள்ளன. இதற்குக் கீழே இதன் நிறம் மஞ்சள் ஆகும்.

மேற்கூறிய காரணங்கள் தவிர காடுகள் அழிப்பும் இந்த உயிரினத்தின் அழிவுக்கு ஒரு முக்கியக் காரணமாகும்.

இவ்வகை நத்தைகளும் அவற்றின் ஓடுகளும் சைட்சு (CITES) எனப்படும் அருகிவரும் உயிரினங்களுக்கான பன்னாட்டு சாசனம் மூலம் பாதுகாக்கப்பட்டுள்ளன.. இவ்வகை உயிரினங்கள் பன்னாட்டு இயற்கைப் பாதுகாப்புச் சங்கத்தின் அருகிவரும் பட்டியலில் சேர்க்கப்பட்டுள்ளன.

## மேற்கோள்கள்


பகுப்பு:நத்தைகள்
பகுப்பு:பப்புவா நியூ கினி விலங்குகள்
பகுப்பு:மானுசு மாகாணம்
ஆற்றுத்துறை

ஆற்று நீரை மக்கள் பயன்படுத்தும் இடத்தை **ஆற்றுத்துறை** என்பர். இதனைப் பற்றிப் பண்டைய இலக்கியங்கள் சொல்லும் செய்திகள் இங்குத் தொகுக்கப்பட்டுள்ளன.

##### இலக்கியச் செய்திகள்
* புகார் நகரத்தின் காவிரி ஆற்றிலும்  நல்லியக்கோடனின் தலைநகர் 'நன்மாவிங்கை'யிலும்  மகளிர் தனித்து நீராடுவதற்கென ஆற்றுத்துறைகள் இருந்தன. அவற்றை 'உண்துறை' , என்றனர். பனித்துறை என்பது பனிக்காலத்தில் நீராடுவதற்கென்றே அக்கால வீட்டு மனைகளில் அமைக்கப்பட்டிருந்த துறை. இவை ஆற்றோர மனைகள்.

##### அடிக்குறிப்பு

பகுப்பு:வாழ்முறைகள்
பகுப்பு:இடங்கள்
சிலோன் (நிரலாக்க மொழி)

**சிலோன்** (*Ceylon*) என்பது ரெட் ஹட் உருவாக்கிய, வரவிருக்கின்ற நிரல் மொழியும் மென்பொருள் மேம்படுத்தல் தொகுதியும் ஆகும். ஜாவாவினை அடிப்படையாகக் கொண்ட இது வெளியானதும், ஜாவா மெய்நிகர்க் கருவியில் இயங்கக்கூடியது. இலங்கையின் முன்னைய பெயர்களில் ஒன்றான சிலோன் என்பதிலிருந்து இதற்குப் பெயர் உருவாகியது. ஜாவாத் தீவிற்கு தேயிலை பெயர் பெற்றதுபோல் இலங்கைத் தீவுக்கும் தேயிலை பெயர் பெற்றது என்ற அர்த்தத்தில் ஜாவா நிரல் மொழியும் சிலோன் நிரலாக்க மொழியும் தொடர்புபடுகின்றன.

## நிரல் மொழியின் பண்புகள்
சிலோன் ஜாவா நிரல் மொழியின் வரியமைப்பை அதிகம் கொண்டிருக்கிறது. பின்வரும் வரிகள் *Hello world* என்பதை வெளியீடாக்க சிலோன் நிரலாக்க மொழியில் எழுதப்படும்:

```java
void hello() {  

    print("Hello, World!");  

}
```


## உசாத்துணை

பகுப்பு:பொருள் நோக்கு நிரலாக்க மொழிகள்
தளிர்விடும் அத்தி மர உவமை

**தளிர்விடும் அத்தி மர உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இடம்பெறுகின்றது. மத்தேயு 24:32-35, மாற்கு 13:28-31 மற்றும் லூக்கா 21:29-33இல் இவ்வுவமை இடம் பெறுகின்றது. இது இறையரசு பற்றிய அத்தி மரம் குறித்த உவமையாகும். இதே அத்தி மரம் குறித்த கனிகொடா அத்திமரம் உவமை என்னும் வேறு ஓர் உவமையும் உள்ளது.

## உவமையின் விவரிப்பு
லூக்கா நற்செய்தியில் இவ்வுவமை பின்வருமாறு உள்ளது:

## மேற்கோள்கள்

பகுப்பு:இயேசுவின் உவமைகள்
வெப்பத்தின் பொறிமுறைச் சமவலு

**வெப்பத்தின் பொறிமுறைச் சமவலு** அல்லது **வினை வெப்பச் சமவெண்** (*mechanical equivalent of heat*) என்பது வெப்பவியக்கவியலின் முதல் விதிப்படி செய்த வேலைக்கும் அதன் காரணமாகத் தோன்றும் வெப்பத்திற்கும் உள்ள விகிதமாகும். இது ஒரு மாறா எண்ணாகும்.

:W/H  =J

இங்கு
:W - செய்த வேலை,இதன் அலகு ஜூல்,
:H - அதனால் தோன்றிய வெப்பம்.இதன் அலகு கலோரி ஆகும்,
:J - வெப்பத்தின் பொறிமுறைச் சமவலு,ஜூல்\ கலோரி ஆகும்.இதன் மதிப்பு 4.2 ஜூல்\கலோரி.

## மேற்கோள்கள்

பகுப்பு:வெப்ப இயக்கவியல்
தலைவரும் பணியாளரும் உவமை

**தலைவரும் பணியாளரும் உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டில் லூக்கா 17:7-10இல் இவ்வுவமை இடம் பெறுகின்றது. ஒருவர் கடவுளின் விறுப்பத்தை பலன் எதிர்பார்காமல் நிறைவேற்ற வேண்டும் என இது எடுத்துரைக்கின்றது.

## உவமையின் விவரிப்பு

லூக்கா நற்செய்தியில் இவ்வுவமை பின்வருமாறு உள்ளது:

## மேற்கோள்கள்

பகுப்பு:இயேசுவின் உவமைகள்
பகுப்பு:லூக்கா நற்செய்தி